पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना महामारी के खौफ के बीच हरियाणा में पिछले कई दिन से लॉकडाउन लगा है, लेकिन लोग समझ ही नहीं रहे हैं। लॉकडाउन के पहले दिन की तरह शुक्रवार को पुलिस ने फिर से बेवजह घूमने वालों को पकड़कर उठक-बैठक करवाई। चालान भी किए और चेतावनी देते हुए छोड़ दिया।
अंबाला कैंट के थाना सदर प्रभारी विजय कुमार ने कहा कि कोरोना के बढ़ते मामलों की चेन को तोड़ने के लिए प्रदेश सरकार ने 7 दिन के लॉकडाउन की घोषणा की है। इसके बाद भी लोग घरों में रुकने को तैयार नहीं हुए तो सख्ती बरतने के आदेश पुलिस को दिए गए। अब भी लोग बहाने बना-बनाकर घरों से बाहर निकल रहे हैं।
शुक्रवार को अंबाला पुलिस ने लोगों को समझाने के लिए यूनिक पनिशमेंट देते हुए उनसे उठक-बैठक करवाई। घर से बाहर निकलने पर समझाया कि उनका भी परिवार है, इसलिए लोग सोच-समझकर ही ऐसा करें। पुलिस अधिकारी ने बताया आज लोगों को समझाया गया है, लेकिन आगे से कार्रवाई भी की जाएगी। लोगों को थोड़ी जिम्मेदारी समझनी होगी, ताकि इस महामारी को बढ़ने से रोका जा सके।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn